Volodarsk

Volodarsk () om Venäman lidn Alalidnan agjan päivlaskmas. Se om Volodarskan ümbrikon (edel vn 2022 semendkud — rajonan) administrativine keskuz da pala.

 Istorii 
Nügüdläižen eländpunktan aluz om pandud vl 1920 kuti Volodari-žilo () Miski-žilon i viden külän ühtištusel. Kätihe radnikžiloks vn 1932 uhokus da mülütihe sihe kuz' eländpunktad ližaks, niiden kesken Rusked Seim (). Radnikžilo sai lidnan statusad vl 1956, udesnimitihe Venäman imperijan revolücižen likundan V. Volodarskii-ühtnikan psevdoniman mödhe.

Volodarsk šingotase sömtegimištol (jauhkombinatVolodarskan jauhkombinatan sait (mkvolod.com). , lindfabrik), erazvuiččiden kanghiden fabrikalLidnan kangazfabrikan sait (fabrikatex.ru). , betonan i raudbetontegesiden pästandalLidnan betonan edheotandan sait (prombeton-s.ru). .

 Geografijan andmused 
Lidn sijadase ümbrikon suvipäivnouzmas, Okanjogen hural randpolel, kudes kilometras pohjoižhe jogespäi, 75 m ü.m.t. keskmäižel korktusel.

Seim-stancii () radab «Alauz'lidn — Kovrov»-raudtekeskustal. Matkad Alauz'lidnan röunhasai om koumekümne nell' kilometrad päivnouzmha orhal, 40 km avtotedme vai raudtedme, keskuzpalhasai — 51 km orhal vai 62 km avtotedme. Lähembaižed lidnad oma Dzeržinsk 12 km päivnouzmha orhal vai kaikil teil, Bogorodsk 22 km suvipäivnouzmha orhal vai 72 km avtotedme, Vorsm i Pavlovo 25 km suvhe orhal vai 85..90 km avtotedme, Gorbatov 13 km suvipäivlaskmha orhal vai 117 km avtotedme, Gorohovec (Vladimiran agj) 25 km päivlaskmha orhal, 40 km avtotedme vai raudtedme.

 Tobmuz 
Volodarsk oli lidnankundan üks'jäižeks eländpunktaks. Lidnankundan pind oli 88,64 km². Se om kätud ümbrikon territorialižeks palakundaks vn 2022 semendkuspäi.

Jäl'gmäine lidnankundan pämez' (Duman ezimez') oli Igor' Krivonogov, radoi vll 2010−2022, koli vn 2023 uhokus. Lidnankundan Administracijan jäl'gmäine pämez' om Vladimir Kočemajev (keväz'ku 2016 — kezaku 2023). Se Administracii om likvidiruidud vn 2023 kezakule. Nügüd'aigan territorialižen palakundan pämez' vajehti händast.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 9 928 ristitud, rajonan kudendez, vn 2021 — 9 705 ristitud. Kaik 10 021 eläjad oli lidnas vl 2017. Kaikiš suremb lidnan ristitišt oli 13 195 eläjad vl 1959.

Ortodoksižen hristanuskondan Jumalanmaman Blagoveššenjan jumalanpert'Volodarskan pühäpertid sobory.ru-saital.  om kaičenus i avaitud, se om saudud vl 1816.

Lapsiden opendusen aluzkundad oma severz'-se päivkodid, kaks' keskškolad (nomer 1 i 10), čomamahtoiden škol, lapsiden da norišton Avangard-sportškol. Lähembaižed professionaližen opendusen aluzkundad sijadasoiš Dzeržinsk-lidnas.

 Galerei 

 Homaičendad 

 Irdkosketused 
 Lidnan da sen ümbrikon tobmuden sait (volodarsk.nobl.ru). 
 Lidnan informacine sait (володарск.этомойгород.рф). 

Kategorii:Venäman lidnad
Kategorii:Eländpunktad kirjamišton mödhe
Kategorii:Alalidnan agjan lidnad
*